Λουδοβίκος των Βουρβόνων, επίσκοπος της Λιέγης

Ο Λουδοβίκος (1438 – 30 Αυγούστου 1482) από τον Οίκο των Βουρβόνων ήταν πρίγκιπας-επίσκοπος της Λιέγης (1456 - 1482).

Βιογραφία
Ήταν ο τέταρτος γιος του Καρόλου Α΄ δούκα του Μπουρμπόν και της Αγνής των Βαλουά, κόρης του Ιωάννη του Άφοβου, δούκα της Βουργουνδίας.

Μεγάλωσε και ανατράφηκε στην αυλή του θείου του Φιλίππου Γ΄ δούκα της Βουργουνδίας, όπου απέκτησε ισχυρούς οικογενειακούς δεσμούς, αφού η αδελφή του Ισαβέλλα έγινε δεύτερη σύζυγος του εξαδέλφου της Καρόλου του Ισχυρού, γιού του Φιλίππου Γ΄. Σπούδασε για 10 χρόνια με άδεια του Φιλίππου Γ΄ στο Πανεπιστήμιο του Λουβέν.Richard Vaughan (1970), Philip the Good, p. 123. Ο Φίλιππος Γ΄ του εξασφάλισε την επισκοπή της Λιέγης με την επιρροή του στον πάπα Κάλλιστο Γ΄, που απομάκρυνε τον 69χρονο επίσκοπο Ιωάννη του Έινσμπεργκ.https://web.archive.org/web/20080505121105/http://www.vertetente.be/histoire/15ligne.htm Μηχανή του χρόνου

Εξεγέρσεις των κατοίκων της Λιέγης εναντίον του Λουδοβίκου και της Βουργουνδίας
Η τοποθέτηση του Λουδοβίκου στην επισκοπή της Λιέγης δημιούργησε εντάσεις· οι κάτοικοι αμέσως εξεγέρθηκαν, αρνούμενοι να αναγνωρίσουν σαν επίσκοπό τους εκείνον που επέβαλε η Βουργουνδία. Αυτό οδήγησε στους πολέμους της Λιέγης και οι κάτοικοι εξόρισαν τον Λουδοβίκο στο Μάαστριχτ, τοποθετώντας στη θέση του τον Μαρκ ντε Μπαντέ.https://www.fahnenversand.de/fotw/flags/be-vlihe.html Επαρχία της Λιμβουργίας Το 1465 στρατιωτικές δυνάμεις από τη Βουργουνδία έφτασαν για την αποκατάσταση του Λουδοβίκου, νίκησαν και απέδωσαν με τη συνθήκη του Σαιν-Τροντ την επισκοπή στον Λουδοβίκο. http://perso.infonie.be/liege06/09neufi.htm  Η άθλια και θλιβερή ειρήνη του Σαιντ - Τροντ Νέα εξέγερση συνετρίβη στη συνέχεια στη μάχη του Μπρουστέμ (1467) και ο Κάρολος Γ΄ ο Ισχυρός μπήκε στην πόλη γκρεμίζοντας τα τείχη.

Το καλοκαίρι του 1468 ο Λουδοβίκος επανήλθε στην επισκοπή της Λιέγης· την ίδια εποχή ο βασιλιάς της Γαλλίας Λουδοβίκος ΙΑ΄ ζήτησε συνάντηση με τον Κάρολο Γ΄ της Βουργουνδίας. Τότε έγινε νέα εξέγερση των κατοίκων κατά του επισκόπου Λουδοβίκου, η οποία όπως λεγόταν υποκινήθηκε από τον ίδιο τον Λουδοβίκο ΙΑ΄ (1465).

Ο Κάρολος Γ΄ εξοργισμένος ζήτησε από τον Γάλλο βασιλιά να τον βοηθήσει να καταπνίξει την εξέγερση. Απέσπασε την υπόσχεσή του, αλλά στις 30 Οκτωβρίου 1468 ο Κάρολος Γ΄ κυρίευσε τη Λιέγη και έσφαξε τους κατοίκους της, χωρίς βοήθεια από τον Λουδοβίκο ΙΑ΄.http://perso.infonie.be/liege06/09neufnnn.htm  Το πριγκιπάτο της Λιέγης
https://www.jstor.org/stable/870417?seq=1#page_scan_tab_contents Το κέρας του Αγίου Ουμβέρτου
http://perso.infonie.be/liege06/09neufnnn.htm  Πολιορκία και καταστροφή της Λιέγης

Δολοφονία του Λουδοβίκου

Μετά τη δολοφονία του Καρόλου Γ΄ (1477), ο Λουδοβίκος έγινε ένας από τους συμβούλους τής κόρης και διαδόχου εκείνου Μαρίας, φροντίζοντας να την παντρέψει με τον Κάρολο (Η΄), τότε δελφίνο ακόμη. Kendall, p. 390. Ο Λουδοβίκος παρέμεινε στη θέση του στην επισκοπή της Λιέγης, μέχρι τη δολοφονία του στις 30 Αυγούστου 1482 από κάποιον τυχοδιώκτη, τον Γουλιέλμο ντε Λα Μάρκ.http://www.heraldica.org/topics/france/bouillon.htm Το δουκάτο του Μπουιλλιόν Είναι γνωστός ο πίνακας, που παριστάνει τη δολοφονία του, από τον μεγάλο ζωγράφο Ευγένιο Ντελακρουά.

Οικογένεια
Νυμφεύτηκε μυστικά (1464) την Αικατερίνη των Έχμοντ, κόρη του Άρνολντ δούκα του Χέλρε. Η πληροφορία χρονολογείται από τον 17ο αι. και τώρα θεωρείται πλαστή. Είχε μάλλον από μία ερωμένη του παιδιά:
 (νόθος) Πέτρος των Βουρβόνων, ο νόθος της Λιέγης 1464-1529. Είναι ο γενάρχης τού κλάδου Βουρβόνων-Μπυσσέ. Απόγονός του είναι ο:
 Αντώνιος, υποκόμης του Μπυσσέ
 Ευγένιος, κόμης του Λινιέρ.
 Ερρίκος, κόμης του Λινιέρ.
 Γεώργιος, κόμης του Λινιέρ.
 Μαγδαληνή των Βουρβόνων-Μπυσέ 1898-1984, παντρεύτηκε τον Ξαβιέ των Βουρβόνων πρίγκιπα της Πάρμας.
 (νόθος) Λουδοβίκος των Βουρβόνων, ο νόθος της Λιέγης 1465-1500.
 (νόθος) Ιάκωβος των Βουρβόνων, ο νόθος της Λιέγης 1466-1537.http://fmg.ac/Projects/MedLands/BOURBON.htm Βουρβόνοι

 Πρόγονοι  

Παραπομπές

Πηγές
 Richard Vaughan (1970), Philip the Good, p. 123.
 François Velde, The Duchy of Bouillon

Εξωτερικοί σύνδεσμοι

https://web.archive.org/web/20080505121105/http://www.vertetente.be/histoire/15ligne.htm
https://www.fahnenversand.de/fotw/flags/be-vlihe.html
http://perso.infonie.be/liege06/09neufi.htm 
https://www.jstor.org/stable/870417?seq=1#page_scan_tab_contents
http://www.heraldica.org/topics/france/bouillon.htm
http://fmg.ac/Projects/MedLands/BOURBON.htm

Κατηγορία:Οίκος των Βουρβόνων
Κατηγορία:Επίσκοποι του 15ου αιώνα